Brandfolk fra Frederikshavn er mandag eftermiddag i gang med at slukke branden. Ingen mennesker eller dyr er kommet noget til. Branden brød ud kort efter kl. 12 mandag. - Der er tale om en cirka 400 kvadratmeter stor hal, som næsten er fyldt op med halm, oplyser vagtchef ved Nordjyllands Politi, Michael Hæstrup. Ifølge de første undersøgelser på stedet, skyldes branden i laden to traktorkabler. - Ilden kan skyldes kortslutning i nogle kabler i forbindelse med opladning af traktorer, siger vagtchefen. Branden er under kontrol og har ikke bredt sig fra laden til selve gården.
En lade på en gård på Strengsholtvej nær Lyngså er udbrændt her til middag.